钦定古今图书集成/理学汇编/学行典/第297卷 > 颜氏家训 > 《代结客少年场行》鲍照
## 钦定古今图书集成/理学汇编/学行典/第297卷 > 颜氏家训 > 《代结客少年场行》鲍照

骢马金络头，锦带佩吴钩。失意杯酒间，白刃起相仇。
追兵一旦至，负剑远行游。去乡三十载，复得还旧丘。
升高临四关，表里望皇州。九衢平若水，双阙似云浮。
扶宫罗将相，夹道列王侯。日中市朝满，车马若川流。
击钟陈鼎食，方驾自相求。令我独何为，埳𡒄怀百忧。